《题画 其三》
明代·徐枋

山围空翠扑人来，松起寒涛去复回。尽日看山浑不厌，茅斋低傍白云隈。

作者简介：（1622—1694）明末清初江南长洲人，字昭法，号俟斋、秦余山人。明崇祯十五年举人。以父死于南明之亡，隐居邓尉山中，旋移灵岩，终身不入城市，卖画自给。筑室名涧上草堂。弟子潘耒举鸿博授官归，跪门外三日，始许入见，责之云：“吾不图子之至于斯也！”诗书画均工。有《居易堂集》。